Ozbiljne posledice zloupotrebe lekova
Američki zvaničnici saopštili su da je zloupotreba lekova jedan od glavnih uzroka smrti u Sjedinjenim Državama
U rehabilitacionom centru u Malibu Biču, u okolini Los Andjelesa, pacijenti uče jogu i druge veštine radi olakšavanja anksioznosti, stresa i hroničnih bolova. Učiteljica Šenon Skot jednom je i sama bila zavisnik, od leka protiv anksioznosti Zenaksa i leka protiv bolova Vajkodina. Američki zdravstveni zvaničnici saopštili su da je trovanje bilo jedan od glavnih uzroka smrti u 2008. godini i da je 90 odsto tih slučajeva bilo izazvano lekovima, uključujući najčešće prepisanim lekovima protiv bolova. Vlada je saopštila da se broj smrtnih slučajeva izazvanih jakim lekovima protiv bolova više nego utrostručio tokom poslednjih decenija. To nije novost za Meri En Gan, penzionisanu sudiju za slučajeve zavisnosti koja se sada pojavljuje u televizijskoj emisiji pod nazivom „Poslednja doza sa sudijom Gan“ u kojoj je u stvarnom životu pokazan uticaj lekova na ljude i njihove porodice. „ Farmakolog Džejms Adams sa univerziteta Južne Kalifornije kaže da jaki lekovi predstavljaju zamku za mnoge pacijente. Adams kaže da oko 90 miliona ljudi ima hronične bolove, većinom zbog artritisa koji je izazvan gojaznošću i starenjem. Adams ističe da rešenje može da bude korišćenje alternativnih načina za olakšavanje bolova i davanje jakih lekova samo osobama kojima su neophodni. Dodatno rešenje je registar pacijenata koji koriste takve lekove u Kaliforniji i drugim državama, a koji omogućava lekarima i farmaceutima da saznaju koju vrstu prepisanih lekova pacijenti već dobijaju.